section_heading: Geologija
paragraph_text: Brusnik je građen pretežno od eruptivnog kamenja (dijabaz), od kojega se izrađuju brusovi (odatle ime). U području Brusnika, Jabuke i Sv. Andrije zabilježene su magnetske smetnje. Obale su mu kamenite, a na sjeverozapadnoj strani je žal od krupnih oblutaka. Uz jugostočnu i sjeverozapadnu obalu Brusnika nalazi se nekoliko malih hridi.